เปิดประชุมเวลา 09.30 น.

เลขานุการสภาฯ เมื่อที่ประชุมครบองค์ประชุมพร้อมที่ประชุมแล้ว ได้ให้สัญญาเรียกที่ประชุมเข้าห้องประชุมประธานสภากล่าวเปิดประชุมสภาฯ โดยมีระเบียบวาระการประชุมดังนี้

**ระเบียบวาระที่ 1 เรื่องประธานแจ้งที่ประชุมทราบ**

ประธานสภา เรื่องที่ 1 ตามที่ได้มีประกาศสำนักจุฬาราชมนตรีประกาศให้ดูดวงจันทร์ในวันที่ 5 มิถุนายน 2559 เพื่อกำหนดวันที่ 1 ของเดือนรอมฎอน ปีฮิจเราะห์ 1437 ปรากฏว่าในวันดังกล่าวไม่พบเห็นดวงจันทร์ สำนักจุฬาราชมนตรีจึงประกาศให้วันที่

 1 ของเดือนรอมฏอน ตรงกับวันที่ 7 มิถุนายน 2559 ทั้งนี้ อบต.ตะโละไกรทองได้กำหนดจัดกิจรรมรอมฏอนสัมพันธ์เพื่อมอบเครื่องอุปโภคทุกมัสยิดให้ประชาชนได้รับประทานในช่วงเดือนรอนฏอน

ที่ประชุม รับทราบ

เรื่องที่ 2 ด้วย อบต.ได้รับการประสานจากสำนักงานพัฒนาสังคมและความมั่นคงของมนุษย์จังหวัดปัตตานี เพื่อขอสำรวจจำนวนเด็กกำพร้าในพื้นที่ จึงขอความร่วมมือจากสมาชิกสภา อบต.สำรวจจำนวนเด็กกำพร้าที่อายุไม่เกิน 15 ปี

จัดส่งรายชื่อให้นักพัฒนาชุมชนต่อไป

ที่ประชุม รับทราบ

**ระเบียบวาระที่ 2 เรื่องรับรองรายงานการประชุมครั้งที่ผ่านมา**

ประธานสภา ญัตติการรับรองรายงานการประชุมสภาสมัยสามัญ สมัยที่ 2 ครั้งที่ 1 ประจำปี 2559 เมื่อวันที่ 11 กุมภาพันธ์ 2559 ขอเรียนเชิญเลขานุการสภา

เลขานุการสภาฯ ตามที่มีการประชุมสภาองค์การบริหารส่วนตำบลตะโละไกรทองสมัยสามัญสมัยที่ 1 ครั้งที่ 1 เมื่อวันที่ 11 กุมภาพันธ์ 2559 เลขาฯได้แนบเอกสารบันทึกการประชุมครั้งที่ผ่านมาให้สมาชิกสภาทุกท่านแล้ว เลขานุการสภาฯได้อ่านบันทึกรายงานการประชุมสมัยสามัญสมัยที่ 1 ครั้งที่ 1 เมื่อวันที่ 11 กุมภาพันธ์ 2559 อีกครั้ง

 ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2537 ข้อ 33 วรรคสอง การแก้ไขถ้อยคำในรายงานการประชุมให้กระทำโดยมติของที่ประชุมสภาท้องถิ่น ดังนั้นสมาชิกสภาองค์การบริหารส่วนตำบลตะโละไกรทองท่านใดจะแก้ไขเพิ่มเติมรายงานการประชุมสภาองค์การบริหารส่วนตำบลตะโละไกรทองก็เป็นอำนาจของมติสภาองค์การบริหารส่วนตำบลตะโละไกรทองนี้เป็นผู้แก้ไขเพิ่มเติม ผมให้เวลาท่านสมาชิกสภาองค์การบริหารส่วนตำบลตะโละไกรทองได้ตรวจสอบรายงานการประชุมสภาองค์การบริหารส่วนตำบลตะโละไกรทอง 5 นาที หากมีข้อความใดที่จะแก้ไขของให้เสนอต่อสภาองค์การบริหารส่วนตำบลตะโละไกรทอง

ประธานสภาฯ เมื่อทุกท่านได้อ่านบันทึกรายงานการประชุมแล้วมีท่านใดสงสัยหรือจะค้านรายงานการประชุมสมัยสามัญสมัยที่ 1 ครั้งที่ 1 วันที่ 11 กุมภาพันธ์ 2559 ขอเรียนเชิญชี้แจง และเหตุผลในการค้าน

มติที่ประชุม ไม่มี

ประธานสภาฯ เมื่อไม่มีท่านใดสงสัยหรือค้านรายงานการประชุมผมขอมติที่ประชุมด้วยการยกมือ

เพื่อรับรองรายงานการประชุมสมัยสามัญสมัยที่ 1 ครั้งที่ 1 วันที่ 11 กุมภาพันธ์๒๕๕9

มติที่ประชุม มีมติเป็นเอกฉันท์ รับรองรายงานการประชุม 15 เสียง

 ไม่รับรองรายงานการประชุม – เสียง

งดออกเสียง 1 คน

ระเบียบวาระที่ 3 เรื่องที่เสนอใหม่เพื่อพิจารณา

ประธานสภา เรื่องที่ 1 ขออนุมัติจ่ายขาดเงินสะสมโครงการก่อสร้างแผงกั้นน้ำเซาะตลิ่ง หมู่ 2

 บ้านทะเล ตำบลตะโละไกรทอง งบประมาณ 400,000 บาท

ประธานสภา ขอเชิญปลัด อบต.ในฐานะเจ้าหน้าที่งบประมาณชี้แจงงบประมาณสะสมคงเหลือ

 และระเบียบข้อกฎหมายเกี่ยวกับการขออนุมัติจ่ายขาดเงินสะสม

ปลัด อบต. เรียนประธานสภา สมาชิกสภา นายกองค์การบริหารส่วนตำบลตะโละไกรทอง หัวหน้าส่วนราชการ และเจ้าหน้าที่ อบต.ดิฉันนางสาวอรัญญา หนูแก้วปลัด อบต.ตะโละไกรทองงบประมาณสะสม ณ 30 เมษายน 2559 จำนวนเงินทั้งสิ้น 3,098,340.06 บาท ตามหนังสือสั่งการกระทรวงมหาดไทย ที่ มท 0808.2/ว 1438 ลงวันที่ 10 มีนาคม 2559 เรื่องหลักเกณฑ์การใช้จ่ายเงินสะสมขององค์กรปกครองส่วนท้องถิ่น ก่อน อบต.จะนำเงินสะสมไปใช้ อบต.ต้องสำรองเงินสะสมไว้เพื่อใช้จ่ายในกรณี ดังนี้

1.สำรองเป็นค่าใช้จ่ายด้านบุคลากรประมาณ สามเดือน (2.สำรองจ่ายกรณีที่ยังไม่ได้รับงบประมาณเงินอุดหนุนทั่วไประบุวัตถุประสงค์ ประมาณ 2 เดือน (3.สำรองจ่ายกรณีสาธารณภัย ไว้ร้อยละสิบของยอดวงเงินสะสมคงเหลือหลังจากหักรายการสำรองเงินเดือนและเงินอุดหนุน สำหรับ อบต.ตะโละไกรทองได้สำรองเงินสะสมเป็นดังนี้

1. ค่าใช้จ่ายด้านบุคลากรจำนวนสามเดือน เป็นจำนวนเงิน 883,266 บาท
2. เงินสำรองกรณีที่ยังไม่ได้รับงบประมาณเงินอุดหนุน เป็นจำนวนเงิน 1,030,000 บาท
3. เงินสำรองจ่ายกรณีสาธารณภัย เป็นจำนวนเงิน 118,507 บาท

คงเหลืองบประมาณสำหรับจ่ายขาดเงินสะสม เป็นจำนวนเงิน 1,066,566.66 บาท

ที่ประชุม รับทราบ

ประธานสภา ขอเรียนเชิญนายก อบต.หรือ ผอ.กองช่าง เป็นผู้ชี้แจงขออนุมัติจ่ายขาดโครงการก่อสร้างแผงกั้นน้ำเซาะตลิ่ง หมู่ 2บ้านทะเล ตำบลตะโละไกรทอง งบประมาณ 400,000 บาท

นายก อบต. เรียนประธานสภา สมาชิกสภา และผู้เข้าร่วมประชุมทุกท่าน โครงการก่อสร้างแผงกั้นน้ำเซาะตลิ่ง หมู่ 2 บ้านทะเล ตำบลตะโละไกรทอง เป็นโครงการที่ปรากฏในแผนพัฒนาสามปี 2559-2561 ถือว่าเป็นโครงการตามความต้องการของประชาชนซึ่งได้บรรจุในแผนทุกปี เพื่อให้ อบต.ดำเนินการ เนื่องจาก อบต.มีงบประมาณดำเนินการในปีงบประมาณ 2559 จำกัด ประกอบกับในปีที่ผ่านมาได้เกิดเหตุน้ำท่วมใหญ่จากเดิม

ตลิ่งบริเวณดังกล่าวได้พังอยู่แล้ว แต่เมื่อน้ำท่วมใหญ่ทำให้น้ำได้เซาะตลิ่งและกินบริเวณถนนคอนกรีตเสริมเหล็กสายริมคลอง หมู่ 2 บ้านทะเล ไปเกือบครึ่งของถนนคอนกรีต นายก อบต.ได้รับการร้องทุกข์จากชาวบ้านและนายก อบต.ได้ลงไปดูจากที่เกิดเหตุแล้วและปรากฏว่าจริงเพื่อเป็นการบรรเทาความเดือดร้อนของประชาชนสามารถสัญจรไปมาได้ อบต.ไม่สามารถรอดำเนินการบรรจุตามข้อบัญญัติในปีงบประมาณ 2560 ได้

เพราะอาจทำให้ประชาชนได้รับความเดือดร้อน และป้องกันมิให้ถนนได้รับความเสียหายมากขึ้นกว่าเดิม และกระทรวงมหาดไทยได้ออกหลักเกณฑ์การใช้จ่ายเงินสะสมของ อปท.แล้ว อบต.ตะโละไกรทองจึงขออนุมัติจ่ายขาดเงินสะสมโครงการก่อสร้างแผงกั้นน้ำเซาะตลิ่ง หมู่ 2 บ้านทะเล ตำบลตะโละไกรทอง งบประมาณ 400,000 บาท ตามประมาณการของ ผอ.กองช่าง จึงขอให้สมาชิกสภาพิจารณาต่อไป

เลขานุการ สมาชิกสภาท่านใดประสงค์จะกล่าวถ้อยคำหรือแสดงความคิดเห็นต่อที่ประชุมสภา ท้องถิ่นให้ยกมือขึ้นพ้นศีรษะ เมื่อประธานสภาท้องถิ่นอนุญาตแล้วจึงกล่าวได้โดยให้ยืนกล่าว ณ ที่ของตนเอง และต้องกล่าวกับประธานสภาท้องถิ่น ซึ่งเป็นไปตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติม ฉบับที่ 2 พ.ศ.2555 ข้อ63 วรรคแรก

ที่ประชุม ไม่มี

ประธานสภา เมื่อที่ประชุมไม่มีผู้ใดจะกล่าวถ้อยคำหรือแสดงความคิดเห็น จึงขอให้สมาชิกสภาพิจารณาหากอนุมัติจ่ายขาดเงินสะสมโครงการก่อสร้างแผงกั้นน้ำเซาะตลิ่ง หมู่ 2 บ้านทะเล ตำบลตะโละไกรทอง งบประมาณ 400,000 บาท กรุณายกมือขึ้นพ้นศีรษะ

มติที่ประชุม อนุมัติจ่ายขาดเงินสะสมโครงการก่อสร้างแผงกั้นน้ำเซาะตลิ่ง หมู่ 2 บ้านทะเล ตำบล ตะโละไกรทอง งบประมาณ 400,000 บาท ด้วยคะแนนเสียง

 อนุมัติ 15 เสียง

 ไม่อนุมัติ - เสียง

 งดออกเสียง 1 คน

ประธานสภา เรื่องที่ 2 ขออนุมัติจ่ายขาดเงินสะสมโครงการจัดหาถังเก็บน้ำพร้อมฐานคอนกรีตเสริมเหล็ก ประจำปีงบประมาณ 2559 งบประมาณ 629,500 บาท ขอเรียนเชิญนายก อบต.หรือ ผอ.กองช่าง เป็นผู้ชี้แจง

นายก อบต. เรียนประธานสภา สมาชิกสภา และผู้เข้าร่วมประชุมทุกท่านโครงการจัดหาถังเก็บน้ำพร้อมฐานคอนกรีตเสริมเหล็ก ประจำปีงบประมาณ 2559 เนื่องจากกระทรวงมหาดไทยเตรียมจัดทำโครงการปรับปรุงและพัฒนาแหล่งน้ำ ทั้งน้ำอุปโภคบริโภค และน้ำเพื่อการเกษตร ซึ่งเป็นโครงการเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเสด็จเถลิงถวัลยราชสมบัติครบ 70 ปี 9 มิถุนายน 2559 และกิจกรรมเฉลิมพระเกียรติสมเด็จพระนางเจ้าฯ พระบรมราชินีนาถ เนื่องในโอกาสพระราชพิธีมหามงคลเฉลิมพระชนมพรรษา 7 รอบ 12 สิงหาคม 2559 ซึ่งคณะทำงานการจัดทำโครงการ ฯได้ขอความร่วมมือให้ อปท.สำรวจข้อมูลสำหรับ

สนับสนุนในการแก้ไขปัญหาหมู่บ้านที่ไม่มีประปา จำนวน 881 หมู่บ้าน ตามโครงการสายธารพระบารมี 7 รอบราชินี 70 ปี ครองราชย์ ซึ่งจากการสำรวจปรากฏว่าในพื้นที่ตำบลตะโละไกรทอง และตำบลไม้แก่น หมู่บ้านดังกล่าวไม่มีความพร้อมในการดำเนินการก่อสร้างประปาหมู่บ้านได้ จำนวน 5 หมู่บ้าน ได้แก่ หมู่ 1 บ้านดินเสมอ หมู่ 2 บ้านทะเล หมู่ 4 บ้านบิลยา ตำบลตะโละไกรทอง หมู่ 2 บ้านปาเส และหมู่ 4 บ้านกระจูด ตำบลไม้แก่น อำเภอไม้แก่น โดยจังหวัดปัตตานีแจ้งให้องค์การบริหารส่วนตำบลตะโละไกรทองจัดหาภาชนะเก็บกักน้ำสาธารณะสำหรับอุปโภคบริโภคประจำหมู่บ้าน เพื่อให้ประชาชนในพื้นที่สามารถใช้ประโยชน์ร่วมกันและเป็นการแก้ไขปัญหาขาดแคลนน้ำอุปโภคบริโภคในฤดูแล้งได้ระดับหนึ่ง ประกอบในพื้นที่ 5 หมู่บ้านดังกล่าวในช่วงฤดู

แล้งน้ำในบ่อเป็นสีแดง และมีกลิ่นสนิม เนื่องจากภาวะฤดูแล้งในปีนี้ ซึ่งไม่เคยปรากฏมาก่อนในพื้นที่ สร้างความเดือดร้อนให้กับประชาชนใน 5 หมู่บ้านดังกล่าว องค์การบริหารส่วนตำบลตะโละไกรทองจึงได้เล็งเห็นความสำคัญและเพื่อบรรเทาความเดือดร้อนของประชาชนและเพื่อเป็นร่วมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเสด็จเถลิงถวัลยราชสมบัติครบ 70 ปี 9 มิถุนายน 2559 และกิจกรรมเฉลิมพระเกียรติสมเด็จพระนางเจ้าฯพระบรมราชินีนาถ เนื่องในโอกาสพระราชพิธีมหามงคลเฉลิมพระชนมพรรษา 7 รอบ 12 สิงหาคม 2559 ประกอบกับ อบต.ในปีงบประมาณ 2559 ไม่ได้ตั้งงบประมาณไว้ และกระทรวงมหาดไทยได้ออกหลักเกณฑ์การใช้จ่ายเงินสะสมขององค์กรปกครองส่วนท้องถิ่น จึงขออนุมติจ่ายขาดเงินสะสมโครงการจัดหาถังเก็บน้ำพร้อมฐานคอนกรีตเสริมเหล็ก ประจำปีงบประมาณ 2559 งบประมาณ 629,500 บาท

เลขานุการ สมาชิกสภาท่านใดประสงค์จะกล่าวถ้อยคำหรือแสดงความคิดเห็นต่อที่ประชุมสภา ท้องถิ่นให้ยกมือขึ้นพ้นศีรษะ เมื่อประธานสภาท้องถิ่นอนุญาตแล้วจึงกล่าวได้โดยให้ยืนกล่าว ณ ที่ของตนเอง และต้องกล่าวกับประธานสภาท้องถิ่น ซึ่งเป็นไปตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติม ฉบับที่ 2 พ.ศ.2555 ข้อ63 วรรคแรก

ที่ประชุม ไม่มี

ประธานสภา เมื่อที่ประชุมไม่มีผู้ใดจะกล่าวถ้อยคำหรือแสดงความคิดเห็น จึงขอให้สมาชิกสภาพิจารณาหากอนุมัติจ่ายขาดเงินสะสมโครงการจัดหาถังเก็บน้ำพร้อมฐานคอนกรีตเสริมเหล็ก ประจำปีงบประมาณ 2559 งบประมาณ 629,500 บาท

 กรุณายกมือขึ้นพ้นศีรษะ

มติที่ประชุมอนุมัติจ่ายขาดเงินสะสม โครงการจัดหาถังเก็บน้ำพร้อมฐานคอนกรีตเสริมเหล็ก ประจำปีงบประมาณ 2559 งบประมาณ 629,500 บาท ด้วยคะแนนเสียง

 อนุมัติ 15 เสียง

 ไม่อนุมัติ - เสียง

 งดออกเสียง 1 คน

ประธานสภา เรื่องที่ 3 การพิจารณาให้ความเห็นชอบร่างแผนยุทธศาสตร์การพัฒนา อบต.ตะโละไกรทอง (พ.ศ.2560-2563) ขอเรียนเชิญนายกชี้แจง ครับ

นายก อบต. เรียนประธานสภา สมาชิกสภา และผู้เข้าร่วมประชุมทุกท่าน การพิจารณาร่างแผนยุทธศาสตร์การพัฒนาของ อบต.ตะโละไกรทอง(พ.ศ.2560-2563) รายละเอียดของแผนยุทธศาสตร์การพัฒนาฯขอมอบหมายให้นักวิเคราะห์นโยบายและแผนเป็นผู้ชี้แจง

หัวหน้า สป. เรียนประธานสภา สมาชิกสภา และผู้เข้าร่วมประชุมทุกท่าน หัวหน้าสำนักปลัด ขอเรียนให้ทุกท่านทราบดังนี้

 ร่างแผนยุทธศาสตร์การพัฒนา (พ.ศ.2560-2563) มีอยู่ด้วยกัน 5 ส่วน ดังนี้

 ส่วนที่ 1 บทนำ

 ส่วนที่ 2 สภาพทั่วไปและข้อมูลพื้นฐานขององค์กรปกครองส่วนท้องถิ่น

 ส่วนที่ 3 แผนยุทธศาสตร์

 ส่วนที่ 4 รายละเอียดแผนยุทธศาสตร์การพัฒนา

 ส่วนที่ 5 แนวทางการติดตามและประเมินผล

 ส่วนรายละเอียดได้ส่งให้กับท่านสมาชิกสภาองค์การบริหารส่วนตำบลตะโละไกรทอง

 และผู้บริหารแล้ว ได้พิจารณาตรวจสอบแล้ว หากท่านสมาชิกสภาท่านใดมีข้อสงสัย

 สามารถสอบถามได้

ประธานสภา ผมให้เวลาทุกท่าน 5 นาทีเพื่อตรวจสอบอีกครั้งหากมีข้อผิดพลาดหรือจะขอแก้ไข

 กรุณาแจ้งให้ทราบเพื่อแก้ไขต่อไป

ที่ประชุม ได้พิจารณาตรวจสอบร่างแผนยุทธศาสตร์การพัฒนา (พ.ศ.2560-2563 )อบต.ตะโละไกรทอง แล้ว และที่ประชุมไม่มีข้อซักถามหรือจะขอแก้ไขร่างแผนยุทธศาสตร์การพัฒนา อบต.ตะโละไกรทอง (พ.ศ.2560-2563)

ประธานสภา ในเมื่อที่ประชุมสภาองค์การบริหารส่วนตำบลตะโละไกรทอง ไม่มีสมาชิกสภาองค์การบริหารส่วนตำบลตะโละไกรทองท่านใดที่จะสอบ ผมขอมติที่ประชุมสภาองค์การบริหารส่วนตำบลตะโละไกรทองหากเห็นชอบร่างแผนยุทธศาสตร์การพัฒนา (พ.ศ.2560-2563) อบต.ตะโละไกรทอง กรุณายกมือขึ้นพ้นศีรษะ

มติที่ประชุม เห็นชอบร่างแผนยุทธศาสตร์การพัฒนา อบต.ตะโละไกรทอง (พ.ศ.2560-2563) ด้วยคะแนนเสียง

 เห็นชอบ 15 เสียง

 ไม่เห็นชอบ - เสียง

 งดออกเสียง 1 คน

ประธานสภา เรื่องที่ 4 เรื่องการพิจารณาร่างแผนพัฒนาสามปี (พ.ศ.2560-2562 ) องค์การบริหารส่วนตำบลตะโละไกรทอง ขอเรียนเชิญนายก อบต.หรือผู้เกี่ยวข้องเป็นผู้ชี้แจง

นักวิเคราะห์ฯ เรียนประธานสภา สมาชิกสภา และผู้เข้าร่วมประชุมทุกท่าน ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 ข้อ 18 และแนวทางและหลักเกณฑ์การจัดทำและประสานแผนพัฒนาท้องถิ่นขององค์กรปกครองส่วนท้องถิ่น ตามหนังสือ ที่ มท 0810.2/ว 0600 ลงวันที่ 29

มกราคม 2559 ได้กำหนดให้องค์กรปกครองส่วนท้องถิ่นเสนอร่างแผนฯต่อสภาท้องถิ่นให้ความเห็นชอบ และเสนอผู้บริหารท้องถิ่นพิจารณาอนุมัติและประกาศใช้ภายในเดือนพฤษภาคม ของทุกปี ร่างแผนพัฒนาสามปี (พ.ศ.2560-2562 ) มีอยู่ด้วยกันทั้งหมด 4 ส่วน ประกอบด้วย

ส่วนที่ 1 บทนำ

ส่วนที่ 2 สรุปผลการพัฒนาท้องถิ่นในปีที่ผ่านมา

ส่วนที่ 3 การนำแผนพัฒนาสามปีไปสู่การปฏิบัติ

ส่วนที่ 4 แนวทางการติดตามและประเมินผล

แผนยุทธศาสตร์การพัฒนาและแนวทางขององค์การบริหารส่วนตำบลตะโละไกรทอง ประกอบด้วย

1.ยุทธศาสตร์การพัฒนาด้านคุณภาพชีวิตของประชาชน มีแนวทาง ดังนี้

 แนวทางที่ 1 ส่งเสริมและสนับสนุนการศึกษาทุกระดับทั้งในระบบและนอกระบบโรงเรียน จำนวน 14 โครงการ

 แนวทางที่ 2 ส่งเสริมสุขภาพอนามัยของประชาชนและการป้องกันโรคระบาด

จำนวน 8 โครงการ

 แนวทางที่ 3 ส่งเสริมและสร้างแหล่งเรียนรู้ให้กับประชาชนและความเข้มแข็งของชุมชน จำนวน 8 โครงการ

 แนวทางที่ 4 ส่งเสริมและจัดสวัสดิการผู้สูงอายุ ผู้พิการ และผู้ด้อยโอกาสทางสังคม จำนวน 7 โครงการ

 แนวทางที่ 5 ส่งเสริมและอนุรักษ์ภูมิปัญญา ประเพณี ศาสนาและวัฒนธรรม

จำนวน 24 โครงการ

 แนวทางที่ 6 ส่งเสริมการกีฬา การออกกำลังกาย และนันทนาการ

จำนวน 9 โครงการ

2.ยุทธศาสตร์การพัฒนาด้านเศรษฐกิจ มีแนวทาง ดังนี้

 แนวทางที่ 1 ส่งเสริมและสนับสนุนการสร้างอาชีพและเพิ่มรายได้

จำนวน 3 โครงการ

3.ยุทธศาสตร์การพัฒนาด้านสาธารณูปโภค มีแนวทาง ดังนี้

 แนวทางที่ 1 ก่อสร้าง ปรับปรุง บำรุงรักษาถนน สะพาน ท่อระบายน้ำ

จำนวน 33 โครงการ

 แนวทางที่ 2 ขยายเขตไฟฟ้า และไฟฟ้าสาธารณะสว่างทั่วถึง

จำนวน 17 โครงการ

 แนวทางที่ 3 ปรับปรุงแหล่งน้ำเพื่ออุปโภคบริโภคและการเกษตร

จำนวน 2 โครงการ

4.ยุทธศาสตร์การพัฒนาด้านสิ่งแวดล้อม มีแนวทาง ดังนี้

 แนวทางที่ 1 สร้างจิตสำนึก ฟื้นฟู อนุรักษ์ ทรัพยากรธรรมชาติและสิ่งแวดล้อม

จำนวน 7 โครงการ

5.ยุทธศาสตร์การพัฒนาด้านบริหารจัดการ มีแนวทาง ดังนี้

 แนวทางที่ 1 พัฒนาองค์กร ปรับปรุงภูมิทัศน์และสถานที่ทำงานให้น่าอยู่ จำนวน 5 โครงการ

 แนวทางที่ 2 พัฒนาศักยภาพของบุคลากรและระบบสารสนเทศของ อบต. จำนวน 7 โครงการ

 แนวทางที่ 3 ส่งเสริมการมีส่วนร่วมของประชาชนตามหลักธรรมาภิบาล จำนวน 7 โครงการ

6.ยุทธศาสตร์การพัฒนาด้านความมั่นคงและเสริมสร้างสันติสุข มีแนวทาง ดังนี้

 แนวทางที่ 1 การรักษาความปลอดภัยในชีวิตและทรัพย์สินของประชาชน จำนวน 9 โครงการ

 แนวทางที่ 2 ส่งเสริมใช้ชุมชนเข้มแข็งและห่างไกลยาเสพติด จำนวน 3 โครงการ

เรียนสมาชิกสภาในส่วนที่ 3 การนำแผนพัฒนาสามปีไปสู่การปฏิบัติ สมาชิกสภาทุกท่านแต่ละหมู่บ้านจะต้องดูโครงการของหมู่บ้านตัวเองว่ามีโครงการขาดตกหรือไม่เพราะรายละเอียดก็ได้แจกจ่ายไปให้แก่ท่านสมาชิกสภาองค์การบริหารส่วนตำบลตะโละไกร

ทอง ได้ตรวจสอบแล้ว

ประธานสภา ผมให้เวลาทุกท่าน 5 นาทีเพื่อตรวจสอบอีกครั้งหากมีข้อผิดพลาดหรือจะขอแก้ไข

 กรุณาแจ้งให้ทราบเพื่อแก้ไขต่อไป

ที่ประชุม ได้พิจารณาตรวจสอบร่างแผนพัฒนาสามปี (พ.ศ.2560-2562 )อบต.ตะโละไกรทอง แล้ว และที่ประชุมไม่มีข้อซักถามหรือจะขอแก้ไขร่างแผนพัฒนาสามปี (พ.ศ.2560-2562) อบต.ตะโละไกรทอง

ประธานสภา ในเมื่อที่ประชุมสภาองค์การบริหารส่วนตำบลตะโละไกรทอง ไม่มีสมาชิกสภาองค์การบริหารส่วนตำบลตะโละไกรทองท่านใดที่จะสอบถาม ผมขอมติที่ประชุมสภาองค์การบริหารส่วนตำบลตะโละไกรทองหากเห็นชอบร่างแผนพัฒนาสามปี (พ.ศ.2560-2562) อบต.ตะโละไกรทอง กรุณายกมือขึ้นพ้นศีรษะ

มติที่ประชุม เห็นชอบร่างแผนพัฒนาสามป(พ.ศ.2560-2562) อบต.ตะโละไกรทอง ด้วยคะแนนเสียง

 เห็นชอบ 15 เสียง

 ไม่เห็นชอบ - เสียง

 งดออกเสียง 1 คน

**ระเบียบวาระที่ 4 เรื่องอื่นๆ**

ประธานสภา เรื่องที่ 1 หน่วยงานราชการขอรับเงินอุดหนุนจาก อบต.ขอเรียนเชิญหัวหน้าสำนักปลัดชี้แจง

หัวหน้าสำนักปลัด เรียนประธานสภา สมาชิกสภา และผู้เข้าร่วมประชุมทุกท่าน ด้วยอำเภอไม้แก่นขอรับเงินอุดหนุนเพื่อขับเคลื่อนแนวนโยบายประชารัฐจำนวน 7 โครงการ งบประมาณ 280,000 บาท รายละเอียดเอกสารตามที่ได้แจกให้กับสมาชิกสภาแล้ว

สมาชิกสภา เรียนประธานสภา สมาชิกสภาและผู้เข้าร่วมประชุมทุกท่าน ผมนายอับดุลฮาเรส เจะแว สมาชิกสภา หมู่ 4 บ้านบิลยา ขอเรียนถามกรณีหน่วยงานขอรับเงินอุดหนุนจาก อบต.จะมีระเบียบใดรองรับ จำเป็นต้องอนุมัติทุกโครงการหรือไม่

หัวหน้าสำนักปลัด กรณีหน่วยงานขอรับเงินอุดหนุนจาก อบต.ผมคาดว่ากระทรวงมหาดไทยจะออกระเบียบกระทรวงมหาดไทยเกี่ยวกับเงินอุดหนุนซึ่งจะชัดเจนมากและจะมีหนังสือออกมากำหนดหลักเกณฑ์อีกครั้ง ส่วนอบต.จะอนุมัติทุกโครงการหรือไม่ขึ้นอยู่กับหน่วยงานที่ขอรับเงินอุดหนุนมีอำนาจหน้าที่หรือไม่และสำคัญที่สุดโครงการที่ขอรับเงินอุดหนุนอยู่ในอำนาจหน้าที่ของ อบต.หรือไม่ สำหรับโครงการนี้ อบต.จะเสนอให้คณะอนุกรรมการกระจายอำนาจพิจารณาอีกครั้งก่อนที่จะบรรจุในข้อบัญญัติ

ที่ประชุม รับทราบ

ประธานสภา เรื่องที่ 2 การจ่ายเบี้ยยังชีพผู้สูงอายุ และผู้พิการ ขอเรียนเชิญหัวหน้าสำนักปลัดหรือนักพัฒนาชุมชนชี้แจง

นักพัฒนาชุมชน เรียนประธานสภา สมาชิกสภาและผู้เข้าร่วมประชุมทุกท่าน ดิฉันนางพาดีล่ะ สามะ ตำแหน่งนักพัฒนาชุมชนชำนาญการ การจ่ายเบี้ยยังชีพผู้สูงอายุ ระเบียบยังไม่เปลี่ยนแปลงกำหนดให้จ่ายภายในวันที่ 10 เหมือนเดิม จะมีการเปลี่ยนแปลงกรณีของผู้พิการ จะมีการเปลี่ยนแปลงระเบียบสำหรับผู้พิการกรณีการลงเบียนในเดือนนี้จะได้ในเดือนถัดไปส่วนรายละเอียดต้องรอหลักเกณฑ์ที่ชัดเชนอีกครั้ง สำหรับในปีงบประมาณ 2560 กำหนดให้ อบต.ตั้งงบประมาณในข้อบัญญัติ อบต.ด้วย

ที่ประชุม รับทราบ

ประธานสภา เรื่องที่ 3 การลงทะเบียนเด็กแรกเกิด ขอเรียนเชิญนักพัฒนาชุมชนชี้แจง

นักพัฒนาชุมชน เรียนประธานสภา สมาชิกสภาและผู้เข้าร่วมประชุมทุกท่าน ดิฉันนางพาดีล่ะ สามะ ตำแหน่งนักพัฒนาชุมชนชำนาญการ การลงทะเบียนเด็กแรกเกิดรัฐบาลได้ขยายการลงทะเบียน 3 ปี ในปีนี้จนถึง 30 กันยายน 2559 ในเดือน 1 ตุลาคม 2559 รัฐบาลได้เพิ่มวงเงินจากเดือนละ 400 บาทต่อคน เป็น 600 บาท ต่อคน จึงขอฝากประชาสัมพันธ์ให้ประชาชนในพื้นที่ได้รับทราบ

ที่ประชุม รับทราบ

ประธานสภา ในที่ประชุมจะมีข้อหารือราชการอีกหรือไม่ หากไม่มี ผมขอขอบคุณทุกท่านที่ร่วมกันมาประชุมในวันนี้ ผมจึงขอสั่งปิดการประชุม

ปิดประชุมเวลา 12.33 น.

จากนั้นที่ประชุมไม่มีข้อราชการหรือหารือข้อราชการอีก ประธานสภากล่าวขอบคุณทุกท่าน จากนั้นประธานสภาฯ จึงสั่งปิดการประชุม

ปิดประชุมเวลา 12.30 น.

 ลงชื่อ จดบันทึกรายงานการประชุม

 (นายนิมะ นาเซ)

 เลขานุการสภา

 ลงชื่อ ตรวจรายงานการประชุม

 (นายก่อลา บือราเฮง)

 ประธานสภาองค์การบริหารส่วนตำบลตะโละไกรทอง